L-UE tieqaf mal-poplu tal-Afganistan Il-Kunsill adotta konklużjonijiet li jaffermaw mill-ġdid l-impenn politiku tal-UE li tappoġġa lill-poplu tal-Afganistan fi triqtu lejn il-paċi is-sigurtà l-istabbiltà id-demokrazija il-prosperità . L-UE ser tikkundizzjona l-appoġġ politiku u finanzjarju futur tagħha biex tiżgura li l-prinċipji repubblikani, demokratiċi u bbażati fuq il-valuri jiġu protetti u promossi aktar. Il-konklużjonijiet itennu wkoll l-appoġġ tal-UE għal soluzzjoni politika negozjata li twassal għal paċi dejjiema u rikonċiljazzjoni, li trid tibni fuq il-kisbiet demokratiċi u tad- drittijiet tal-bniedem tal-aħħar 19-il sena. Fil-konklużjonijiet tiegħu, il-Kunsill jappella lit-Talibani biex jibnu fiduċja u kunfidenza li tippermetti l- bidu immedjat ta' negozjati intra-Afgani abbażi ta' għadd biżżejjed ta' priġunieri li diġà nħelsu. It-Talibani għandhom jirrispettaw kemm l-ispirtu u kemm il-kelma tal-Ftehim bilaterali tagħhom mal-gvern tal-Istati Uniti ffirmat f'Doha fid-29 ta' Frar. F'dan l-aspett, l- UE tikkundanna bil-qawwa l-attakki fuq persunal u faċilitajiet umanitarji u mediċi , inkluż l-attakk tal-waħx fl-isptar ta' Dasht-e-Barchi f'Kabul tat-12 ta' Mejju. L-UE, skont l-appell li sar mis-Segretarju Ġenerali tan-Nazzjonijiet Uniti fit-23 ta' Marzu 2020, tappella għal waqfien umanitarju immedjat mill-ġlied biex l-isforzi jiġu kkonċentrati fuq kif tiġi indirizzata l-pandemija tal-COVID-19 u biex jiġu salvati l-ħajjiet fuq in-naħat kollha. L-atturi politiċi kollha fl-Afganistan għandhom jikkontribwixxu biex itaffu l-konsegwenzi tal-pandemija tal-COVID-19, u jikkooperaw biex joħolqu kuntest globali biex jindirizzawha. Il-konklużjonijiet jisħqu li l-UE tinsab lesta biex tipprovdi appoġġ politiku u finanzjarju lill-poplu tal-Afganistan billi: (1) tappoġġa l-Konferenza Ministerjali tad-Donaturi ta' Ġinevra (2) issaħħaħ l-għajnuna mingħand l-UE għall-indirizzar tal-pandemija tal-COVID-19 (3) tuża l-istrumenti kollha disponibbli b'kooperazzjoni sħiħa man-NU, in-NATO u s-sħab reġjonali, biex tagħti kontribut għall-istabbilizzazzjoni tal-pajjiż (4) tappoġġa r-riforma istituzzjonali u l-bini tal-kapaċitajiet, inkluż fis-setturi tas-sigurtà u d-difiża, fuq il-bażi tal-prinċipji ta' governanza demokratika u tad-drittijiet tal-bniedem (5) tgħin fir-riintegrazzjoni ta' dawk li kienu ġellieda kif ukoll tal-familji tagħhom, il-vittmi ta' konflitt u dawk l-aktar vulnerabbli, inkluż permezz ta' programmi speċjalizzati għall-protezzjoni tat-tfal (6) Tippromwovi l-promozzjoni tal-kooperazzjoni reġjonali, l-istabbiltà, il-paċi, il-kummerċ u l-konnettività sostenibbli f'konformità mal-"Konnessjoni bejn l-Ewropa u l-Asja - Elementi fundamentali għal Strateġija tal-UE" kif adottati mill-Kunsill Affarijiet Barranin f'Ottubru 2018 Test sħiħ tal-konklużjonijiet tal-Kunsill Delegazzjoni tal-UE għall-Afganistan (sit elettroniku tas-SEAE) Il-Kunsill jadotta konklużjonijiet dwar il-proċess ta' paċi fl-Afganistan (Stqarrija għall-istampa, 8 ta' April 2019) Relazzjonijiet bejn l-UE u l-Afganistan (sit elettroniku tas-SEAE)